På steinens framside er det risset inn åtte runer (ᛁᛞᛁᛒᛖᚱᚢᚷ), som runolog Kristel Zilmer (professor i skriftkultur ved KHM) tolket som «idiberug», noe Zilmer tenker må være en navneinnskrift med eldre runer. Hun mener videre at det må være et kvinnenavn, men dette møter motbør av professor i nordisk språkvitskap, Klaus Johan Myrvoll, som argumenterer for at det ikke finnes nordiske personnavn med forstavelsen . Myrvoll sier videre at den skrivemåten som står på steinen ikke gir mening, som nominalform på urnordisk.